তবে সেদিন কলকাতায় হাজার হাজার নিরীহ বাঙালী মুসলমানের রক্ত দান বৃথা যায়নি। সে গভীর রক্তে অখন্ড ভারতমাতার পুজারিদের মনবল চুরমার হয়ে গিয়েছিল। জিন্নাহর দ্বিজাতি তত্ত্ব ও পাকিস্তান প্রতিষ্ঠার যুক্তি যাদের মগজে এতদিনও ঢুকেনি সেদিন তারা ঠিকই সেটি বুঝেছিল। অখন্ড ভারতের পক্ষে এতকাল অটল থাকা কংগ্রেসী নেতা গান্ধি, বল্লভ ভাই প্যাটেল ও নেহেরুর মনবল সে রক্তের স্রোতে ত্বরিৎ টলে যায়। সে বিশাল কোরবানীর পর পাকিস্তানে অপরিহার্যতা বুঝাতে মুসলিম লীগ নেতা মুহাম্মদ জিন্নাহকে আর কোন দীর্ঘ ব্ক্তৃতা দিতে হয়নি। কংগ্রেসের ন্যায় ব্রিটিশ সরকারও তখন দ্রুত পাকিস্তান দাবী মেনে নেয়। কারণ,তারাও বুঝতে পারে,পাকিস্তান মেনে না নিলে সমগ্র ভারত জুড়ে যুদ্ধ শুরু হবে। ব্রিটিশের দুশ্চিন্তা বাড়ে, তেমন একটি যুদ্ধ শুরু হলে ভারতের বুক দিয়ে তাদের দেশে ফেরার নিরাপদ রাস্তা পাওয়াও অসম্ভব হবে। তাদেরও তখন লাশ হতে হবে। বাঙালী মুসলমানদের ১৯৪৬ সালের সে রক্তদান তাই ভারতের মানচিত্রই পাল্টে দিয়েছিল। পাকিস্তানের প্রতিষ্ঠা তখন অপ্রতিরোধ্য হয়ে উঠে। অথচ বাকশালী বুদ্ধিজীবীরা বলে, পাকিস্তান প্রতিষ্ঠা পেয়েছিল মুসলিম লীগের প্রতি ব্রিটিশের পক্ষপাতিত্বের কারণে! পাকিস্তানকে বলে এক সাম্প্রদায়িক সৃষ্টি।অথচ দেশটি প্রতিষ্ঠা নিয়ে গণভোট হয়েছিল। কিন্তু লক্ষ্যণীয় হলো, পাকিস্তান গড়ার ব্যাপারে ১৯৪৬ সালের গণভোটে বাঙালী মুসলমানের মতামত নেয়া হলেও ১৯৭১য়ে পাকিস্তান ভাঙ্গার ব্যাপারে মুজিব তাদের মতামত নেননি। ১৯৭০য়ের নির্বাচনে তিনি ভোট নিয়েছিলেন ৬ দফা ভিত্তিক স্বায়ত্বশাসন ও পার্লামেন্টারি গণতন্ত্র প্রতিষ্ঠার ওয়াদা দিয়ে,পাকিস্তান ভাঙ্গার পক্ষে তিনি ভোট নেননি। পাকিস্তান ভাঙ্গার সিদ্ধান্তটি নিয়েছিলেন মুজিব একা। এবং সেটি ভারতীয় শাসক চক্রের সাথে মিলে। এমন একটি মুহৃর্তের জন্য পাকিস্তান সৃষ্টির প্রথম দিন থেকেই ভারত অপেক্ষা করছিল।